
Транс чек аралык рыноктордо атаандаштыктын жалпы эрежелери бузулгандыгы жөнүндө


Евразия экономикалык комиссиясынын Коллегиясы (мындан ары –  Комиссия) Атаандаштыктын жалпы принциптери жана эрежелери жөнүндө протоколдун 10-пунктунун 3 жана 4-пунктчаларына (2014-жылдын                                29-майындагы Евразия экономикалык бирлиги жөнүндө келишимге № 19 тиркеме) (мындан ары – Протокол)  жана Евразия экономикалык комиссиясынын Кеңешинин 2014-жылдын 23-ноябрындагы № 99 Чечими менен бекитилген Транс чек аралык рыноктордо атаандаштыктын жалпы эрежелерин бузуу жөнүндө иштерди кароо тартибинин 44 жана                                           45-пункттарына ылайык интеллектуалдык менчик объектилерине укуктарды үчүнчү жактарга берүү боюнча кызмат көрсөтүүлөрдүн, ошондой эле товардык белгини (тейлөө белгисин) пайдалануу менен эс алууну жана көңүл ачууну уюштуруу боюнча кызмат көрсөтүүлөрдүн (кальян мекемелери) транс чек аралык рыноктордо атаандаштыктын жалпы эрежелерин бузуу жөнүндө иш боюнча транс чек аралык рыноктордо атаандаштыктын жалпы эрежелерин бузуу жөнүндө маселени карады (мындан ары – иш). 
Иштин материалдарын кароонун жыйынтыгы боюнча Евразия экономикалык бирлигинин атаандаштык чөйрөсүндөгү мыйзамдарына киргизилген эл аралык келишимдердин жана актылардын жоболоруна негизденип, тиркемеге ылайык ушул Чечимдин сыпаттоочу жана өбөлгөлөөчү бөлүктөрүндө келтирилген иштин иш жүзүндөгү жагдайларын жана ишти кароо боюнча комиссиянын корутундуларын изилдеп чыгып, Евразия экономикалык комиссиясынын Кеңешинин 2012-жылдын 17-декабрындагы        № 118 чечими менен бекитилген Транс чек аралык рыноктордо атаандаштыктын жалпы эрежелерин бузгандыгы үчүн айып салууларды эсептөө методикасын жана тартибин (мындан ары - Айып салууларды эсептөө методикасы жана тартиби) жетекчиликке алуу  менен Комиссиянын Коллегиясы чечти:

1. [bookmark: _Hlk93907672]Ишти кароону токтотууга негиз жок деп таанылсын. 
2. «Брютс Н» жоопкерчилиги чектелген коому (Беларусь Республикасы, Минск шаары, Интернациональная көчөсү, 27-үй, РГ 192356072, катталган датасы – 2014-жылдын 8-октябры, УНП 192356072) (мындан ары – «Брютс Н» ЖЧКсы), ошондой эле «Брютс Н» ЖЧКсынын башкы директору Т.Г. Григорян 2018-жылдын 2-апрелинен 2023-жылдын 14-июнуна чейинки мезгилде                     2014-жылдын 29-майындагы Евразия экономикалык бирлиги жөнүндө келишимдин 76-беренесинин 2-пунктунун 2-пунктчасынын жоболорун бузган деп таанылсын.
3. Протоколдун 16-пунктунун 1-пунктчасына жана Айып салууларды эсептөө методикасына жана тартибине ылайык төмөнкүдөй айыптар белгиленсин:
«Брютс Н» ЖЧКсына – 662 500 орус рубли өлчөмүндө;
Т.Г. Григорянга – 76 250 орус рубли өлчөмүндө.
Ушул Чечим менен салынган айыптар Протоколдун 17 жана                                 18-пункттарында белгиленген тартипте төлөнүүгө тийиш (айыптарды төлөө үчүн банктык реквизиттер: Беларусь Республиканын Финансы министрлиги, УНП 100691903, Беларусь Республикасынын Улуттук банкы, БИК NBRBBY2X, эсеп номери BY54 BY54 NBRB 3600 9000 0000 2000 0000, бюджетке төлөм коду 05528).
4. «Брютс Н» ЖЧКсына үчүнчү жактарга интеллектуалдык менчик объектилерине укуктарды берүү боюнча кызмат көрсөтүүлөрдү, ошондой эле товардык белгини (тейлөө белгисин) пайдалануу менен эс алууну жана көңүл ачууну уюштуруу боюнча кызмат көрсөтүүлөрдү (кальян мекемелери) уюштуруучуларга карата керектөөчүлөрдү адаштырышы мүмкүн болгон аракеттерди токтотуу жана андан ары жасабоо милдеттендирилсин.
5. Комиссия ушул Чечимдин 2-пунктунда көрсөтүлгөн адамдарга төмөнкүлөрдүн зарылдыгы жөнүндө маалымдасын:
а)	Айып салууларды эсептөө методикасынын жана тартибинин                          171-пунктунун экинчи абзацына ылайык Протоколдун 16-пунктунда каралган айыптар  ушул Чечим күчүнө кирген датадан тартып 60 календардык күндөн кечиктирилбестен толук өлчөмдө төлөнсүн. Айыптар көрсөтүлгөн мөөнөттө төлөнбөгөн учурда Комиссия Айып салууларды эсептөө методикасынын  жана тартибинин 18-пунктуна ылайык ушул Чечимди мажбурлап аткарууга багытталган чараларды көрөт;
б)	Транс чек аралык рыноктордо атаандаштыктын жалпы эрежелерин бузуу жөнүндө иштерди кароо тартибинин 45-пунктуна ылайык ушул пункттун «а» пунктчасында каралган мөөнөт аяктаган күндөн тартып 30 календардык күндүн ичинде ушул Ччечимдин 3-пунктунда көрсөтүлгөн айыптардын төлөнгөндүгү жөнүндө Комиссияга билдирилсин.
6. Бул чечим белгиленген тартипте Евразия экономикалык бирлигинин Сотуна даттанылышы мүмкүн.
7.  Ушул Чечим расмий жарыяланган датадан тартып 30 календардык күн өткөндөн кийин күчүнө кирет.
	

	Евразия экономикалык комиссиясынын
Коллегиясынын төрагасы
	
     М. Мясникович

СЫПАТТООЧУ ЖАНА ӨБӨЛГӨЛӨӨЧҮ БӨЛҮКТӨРҮ

Евразия экономикалык комиссиясына (мындан ары – Комиссия)                     2021-жылдын 28-июлундагы кат менен «Стадион» жоопкерчилиги чектелген коомунан (Россия Федерациясы, Москва шаары, Авиамоторная көчөсү,                  73а-үй, 15-курулма, 2-кабат, 12-кабинет, ОГРН 1117746397801, каттоо датасы -  2011-жылдын 23-майы, ИСН 7701919620) (мындан ары – Стадион» ЖЧКсы)  жана «ХУКАПЛЕЙС» жоопкерчилиги чектелген коомунан (Россия Федерациясы, Москва шаары, Переведеновский чолок көчөсү, 18-үй,                            12-курулма, 1-бөлмө, ОГРН 1177746534800, катталган датасы – 2017-жылдын 30-майы,  ИСН 9701077463) (мындан ары – «ХУКАПЛЕЙС» ЖЧКсы) (мындан ары – арыз ээлери) 2014-жылдын 29-майындагы Евразиялык экономикалык бирлиги жөнүндө келишимдин (мындан ары – Келишим) 76-беренесинин                   2-пунктунун жоболорун бузуунун мүмкүн болгон белгилеринин болушу жөнүндө жана мындай бузууларга бөгөт коюу зарылчылыгы жөнүндө арыз келип түшкөн (мындан ары – арыз).
Атаандаштыктын жалпы принциптери жана эрежелери жөнүндө протоколдун 131-пунктуна (Келишимге № 19 тиркеме) (мындан ары – Протокол)  жана Евразия экономикалык комиссиясынын Кеңешинин                     2014-жылдын 23-ноябрындагы № 99 Чечими менен бекитилген Транс чек аралык рыноктордо атаандаштыктын жалпы эрежелерин бузуу жөнүндө иштерди кароо тартибине ылайык Протоколдун 132-пунктунда белгиленген учурлардын жоктугуна байланыштуу, транс чек аралык рыноктордо атаандаштыкты болтурбоого, чектөөгө, четтетүүгө алып келген же алып келиши мүмкүн болгон аракеттерге бөгөт коюу максатында арызды кароо 2021-жылдын 15-сентябрынан тартып атаандаштыктын жалпы эрежелерин бузуу белгилерин камтыган аракеттерди (аракетсиздикти) токтотуунун зарылдыгы жөнүндө жана (же) мындай бузуу белгилеринин пайда болушуна өбөлгө болгон себептерди жана шарттарды четтетүү жөнүндө жана мындай аракеттердин (аракетсиздиктин) кесепеттерин жоюу боюнча чараларды көрүү жөнүндө эскертүүнү иштеп чыгуу, берүү жана аткаруу мезгилине токтотулган.
2022-жылдын 5-мартында Комиссия «Брютс Н» жоопкерчилиги чектелген коомуна (Беларусь Республикасы, Минск шаары, Интернациональная көчөсү, 27-үй, РН 192356072, каттоо датасы –                             2014-жылдын 8-октябры, УНП 192356072) (мындан ары –  «Брютс Н» ЖЧКсы) чек ара аралык рыноктордо атаандаштыкты болтурбоого, чектөөгө, четтетүүгө алып келүүчү же алып келиши мүмкүн болгон аракеттерге бөгөт коюу жөнүндө № 5 эскертүү берди.
«Брютс Н» ЖЧКсы тарабынан көрсөтүлгөн эскертүүдө каралган чаралар аткарылбагандыгына байланыштуу  2022-жылдын 6-июнундагы № 27 аныктама менен арызды кароо кайра жандандырылды.
Арызды кароонун жыйынтыгы боюнча Евразия экономикалык комиссиясынын Кеңешинин 2012-жылдын 23-ноябрындагы № 98 чечими менен бекитилген Транс чек аралык рыноктордо атаандаштыктын жалпы эрежелеринин бузулушуна иликтөө жүргүзүү тартибинин 3-пунктунун                       1-пунктчасына (мындан ары – Иликтөө жүргүзүү тартиби), Протоколдун                   10-пунктунун 4-пунктчасына жана 12-пунктуна, ошондой эле Евразия экономикалык комиссиясынын Коллегиясынын 2013-жылдын 14-майындагы № 112 чечиминин  1-пунктуна ылайык Комиссия Транс чек аралык рыноктордогу атаандаштыктын жалпы эрежелерин бузууларды иликтөө жөнүндө 2022-жылдын 6-июнунда № 27 аныктама чыгарды (мындан ары – иликтөө) жана «Брютс Н» ЖЧКсына карата тиешелүү иликтөө жүргүздү.
2022-жылдын 3-октябрында № 60 аныктама менен Комиссия тарабынан иликтөөнүн жыйынтыгы боюнча транс чек аралык рыноктордогу атаандаштыктын жалпы эрежелерин бузуу жөнүндө иш (мындан ары – иш) козголгон жана аны кароо боюнча төмөнкү курамда комиссия дайындалган:
ишти кароо боюнча комиссиянын төрагасы А.Г. Сушкевич;
ишти кароо боюнча комиссиянын төрагасынын орун басары А.А.Калиев;
ишти кароо боюнча комиссиянын мүчөлөрү: О.С. Королькова, 
Ю.С. Малясова, П.Б. Мелкоедова жана А.Б. Абдылдаева. 
Ишти кароого катышкан адамдар:
компетенциясына атаандаштык (монополияга каршы) саясатын ишке ашыруу жана (же) жүргүзүү кирген Евразия экономикалык бирлигине мүчө мамлекеттердин (мындан ары тиешелүүлүгүнө жараша – мүчө мамлекеттер, Бирлик) ыйгарым укуктуу органдарынын (мындан ары – ыйгарым укуктуу органдар) өкүлдөрү: Ч.Г. Жантаев, Ж.Б. Сагдат, У.А. Ташматов, А.А. Шемякина, А.А. Залевская, А.В.  Новик жана Я.В. Склярова;
арыз ээлеринин өкүлү  М.М. Батракова
  «Брютс Н» ЖЧКсынын өкүлү жана анын башкы директору Т.Г.Григорян (анын өкүлү) ишти кароо боюнча комиссиянын жыйынын убактысы жана орду жөнүндө тийиштүү түрдө кабарлангандыгына карабастан отурумга келишкен жок.
Чечим кабыл алуу үчүн кошумча маалыматтарды (маалымдарды) алуу зарылдыгына байланыштуу ишти кароо мөөнөтү 2023-жылдын 30-мартына чейин узартылды, бул тууралуу 2022-жылдын 7-декабрында № 74 аныктама чыгарылды.
Ошону менен бирге 2023-жылдын 10-январында ишти кароо боюнча комиссия 2023-жылдын 13-январындагы № 3 аныктамасы менен «Брютс Н» ЖЧКсынын башкы директору Т.Г.Григорянды иш боюнча жоопкер катары аныктады жана 2023-жылдын 10-январынан тартып арыз ээлеринин жана «Брютс Н» ЖЧКсынын ишмердигин жекелештирүүчү товардык белгилеринин жана башка каражаттарынын чаташкан окшоштугун аныктоо максатында экспертиза жүргүзүү мөөнөтүнө ишти кароону токтотту.
2023-жылдын 17-апрелинде 2023-жылдын 18-апрелиндеги № 38 аныктама менен экспертиза аяктагандыгына байланыштуу ишти кароо улантылып, 2023-жылдын 7-декабрдагы № 74 аныктамага ишти кароо мөөнөтүн 2023-жылдын 14-июнунан чейин узартуу жөнүндө өзгөртүүлөр киргизилген.
Комиссия тарабынан, анын ичинде отурумдардын алкагында арызда баяндалган жана иштин материалдарында болгон фактылар жөнүндө мүчө мамлекеттердин органдарынан, жеке жана юридикалык жактардан, ишти кароого катышкан жактардан, анын ичинде «Брютс Н» ЖЧКсынан жазуу жүзүндө маалыматтар суралды.
Евразия экономикалык комиссиясынын Кеңешинин 2014-жылдын         23-ноябрындагы № 99 Чечими менен бекитилген Транс чек аралык рыноктордо атаандаштыктын жалпы эрежелерин бузуу жөнүндө иштерди кароо тартибинин 23-пунктуна ылайык (мындан ары - Иштерди кароо тартиби) 2023-жылдын 14-июнунда Ишти кароо боюнча комиссиянын төрагасы А. Г. Сушкевич тарабынан ишти кароонун аяктагандыгы жана «Брютс Н» ЖЧКсы жана анын башкы директору Т.Г. Григорян тарабынан узакка созулган укук бузуулардын аныкталгандыгы жөнүндө жарыяланган.
Иштин материалдарын кароонун жыйынтыгы боюнча төмөнкүлөр белгиленди.
Протоколго, Иликтөө жүргүзүү тартибине жана Евразия экономикалык комиссиясынын Кеңешинин 2013-жылдын 30-январындагы  № 7 чечими менен бекитилген Атаандаштыктын абалын баалоо методикасына ылайык (мындан ары – Методика) Комиссия транс чек аралык рыноктордогу кальян сатуучу ишканалардын кызмат көрсөтүүлөрү боюнча  атаандаштыктын абалына «HOOKAH PLACE» сөз белгисин колдонуу менен баа берди.
Протоколдун 11-пунктуна жана Методиканын 61- 63-пункттарына ылайык атаандаштыктын абалын баалоонун ар бир этабында жасалган негизги корутундулар жашыруун маалыматты коргоого карата талаптар бузулбаган бөлүгүндө баяндалат.
Методиканын II бөлүмүнүн жоболоруна ылайык рыноктук изилдөө жүргүзүү үчүн убакыт аралыгы 2018-жылдын 10-апрелинен 2023-жылдын                14-июнуна чейин аныкталат.
Методиканын 4-пунктуна ылайык Келишимдин 76-беренесинин                       2-пунктунда белгиленген тыюу салуулардын бузулушун иликтөөдө атаандаштыктын абалын баалоо Методиканын 15-пунктуна ылайык жүргүзүлүүчү товарды алдын ала аныктоо менен чектелиши мүмкүн.
Протоколдун  2-пунктунун 18-пунктчасына ылайык товар – бул сатууга, алмаштырууга же башка жүгүртүүгө киргизүүгө арналган жарандык укуктардын объектиси (анын ичинде жумуш, кызмат көрсөтүү, анын ичинде финансылык кызмат көрсөтүү).
Ошентип, иштин материалдарында болгон макулдашууларга (келишимдерге, контракттарга), ошондой эле мүчө мамлекеттердин аймактарында кабыл алынган экономикалык ишмердиктин түрлөрүнө, продукцияларга, жумуштарга жана кызмат көрсөтүүлөрдүн классификаторлоруна жана иштин башка материалдарына талдоо жүргүзүүнүн натыйжалары боюнча товарды алдын ала аныктоо ишке ашырылган жана товардык рыноктун чектеринин катарында интеллектуалдык менчик объектилерине укуктарды үчүнчү жактарга берүү боюнча кызмат көрсөтүүлөрдүн, ошондой эле товардык белгини (тейлөө белгисин) пайдалануу менен эс алууну жана көңүл ачууну (кальян жайларын) уюштуруу боюнча кызмат көрсөтүүлөрдүн (мындан ары – кызмат көрсөтүүлөр) рыногу аныкталган.
Иштин материалдары боюнча, анын ичинде Беларусь Республикасынын жана Россия Федерациясынын мыйзамдарына талдоо жүргүзүүнүн жыйынтыгы боюнча кызмат көрсөтүү лицензияланбаганы аныкталган.
Арыз ээлери жана «Брютс Н» ЖЧКсы тарабынан көрсөтүлүүчү кызматтар тиешелүү мүчө мамлекеттердин деңгээлинде да, Бирликтин мыйзамдарынын деңгээлинде да укуктук жөнгө салууга карата белгилүү бир талаптарга ээ эмес.
Жогорку Евразия экономикалык кеңешинин 2012-жылдын                                     19-декабрындагы № 29 чечими менен бекитилген Рынокту транс чек аралык рынокко киргизүү критерийлеринин 2-пунктуна ылайык (мындан ары –Критерийлер) Келишимдин 76-беренесинде белгиленген атаандаштыктын жалпы эрежелерин колдонуу максатында, эгерде товардык рыноктун географиялык чек аралары 2 жана андан ашык мүчө мамлекеттин аймагын камтыса, рынок транс чек аралык рынокко кирет.
Эгерде аракеттери белгиленген тыюу салууну бузган чарба жүргүзүүчү субъект жана мындай аракеттерди жасоонун натыйжасында ишкердик беделине зыян келтирилген же келтирилиши мүмкүн же болбосо залал келтирилген же келтирилиши мүмкүн болгон атаандаш чарба жүргүзүүчү субъект ар башка мүчө мамлекеттердин аймактарында катталса, Критерийлердин 3-пункту менен Келишимдин 76-беренесинин 2-пунктунда белгиленген тыюу салууларды чарба жүргүзүүчү субъекттердин бузууларына бөгөт коюу Комиссия тарабынан жүзөгө ашырылары белгиленген.
Товардык рыноктун географиялык чектерин аныктоодо анын Критерийлерге ылайыктуулугун жана Келишимдин 76-беренесинин                               2-пунктунда каралган тартип бузууларга бөгөт коюуга Комиссиянын ыйгарым укуктарынын болушун аныктоо максатында бир мүчө мамлекеттин аймагынан башка мүчө мамлекеттин аймагына товар (кызмат көрсөтүүнү) берүүнү кошо алганда  кызмат көрсөтүүнүн жана сатып алуунун иш жүзүндөгү чектери (сатуучулардын жана сатып алуучулардын жайгашкан жери) жана товардык рынокто кызмат көрсөтүүчү чарба жүргүзүүчү субъекттер (сатуучулар), ошондой эле алардын атаандаштык мамилелери талдоого алынган жана белгиленген.
Ошентип, иштин материалдарынан көрүнүп тургандай, кызматтар Беларусь Республикасынын жана Россия Федерациясынын аймактарында арыз ээлери жана «Брютс Н» ЖЧКсы тарабынан көрсөтүлөт жана көрсөтүлүшү мүмкүн.
Иштин материалдарына, анын ичинде арыз ээлеринин ишти кароонун алкагында берилген түшүндүрмөлөрүнө ылайык, кызмат көрсөтүү үчүн аларды көрсөтүү аймагына, ошондой эле аларды алууга ниеттенген адамдын жарандыгына жана (же) катталган жерине карата чектөөлөр жок экендиги белгиленген.
Ошентип, сатып алуучу кызматты сатып алат же кызматты сатып алуунун экономикалык, техникалык же башка мүмкүнчүлүгүнө ээ болот, же болбосо кызматты Беларусь Республикасынын жана Россия Федерациясынын товардык рыногунун географиялык чектеринде, башкача айтканда 2 же андан ашык мүчө мамлекеттин аймагында сатып алууну максатка ылайыктуу деп эсептейт.
Методиканын 26-пунктун жетекчиликке алып, Келишимдин                             74-беренесинин 2-пунктунун, 76-беренесинин 7-пунктунун, Протоколдун                    9-пунктунун жана Критерийлердин 1- 3-пункттарынын негизинде иштин материалдарында берилген маалыматка ылайык, Беларусь Республикасынын жана Россия Федерациясынын аймактарында кызматтарды сатып алуу жана көрсөтүү мүмкүнчүлүгүнүн болушуна негизденүү менен кызмат көрсөтүүлөрдүн товардык рыногу транс чек аралык болуп саналат деген тыянак чыгарууга болот.
Баяндалганды жана товардык рынок транс чек аралык болуп санала тургандыгын эске алуу менен, Келишимдин 74-беренесинин 2-пунктунун, Протоколдун 9-пунктунун, Критерийлердин 3-пунктунун негизинде жана арыз ээлери Россия Федерациясында, ал эми «Брютс Н» ЖЧКсы Беларусь Республикасында (башкача айтканда, ар башка мүчө мамлекеттердин аймактарында) катталгандыгына байланыштуу, ошондой эле алар кызмат көрсөтүүлөрдүн бир товардык рыногунда атаандаштар болуп саналышкандыгын эске алуу менен, Келишимдин 74-беренесинин                           2-пунктунун жоболорун бузууларга бөгөт коюу Комиссиянын компетенциясына кирет.
Келишимдин 76-беренесинин 2-пунктунун бузулушуна бөгөт коюу максатында кызмат көрсөтүүлөрдүн товардык рыногунун көлөмүн жана анын концентрациясын эсептөөдөн юридикалык жактан маанилүү кесепеттер болбогондуктан, мындай эсептөөлөр жүргүзүлгөн эмес.
Иштин материалдарын карап чыгуунун жыйынтыгы боюнча кызмат көрсөтүүлөрдүн товардык рыногуна кирүү үчүн жеңилгис тоскоолдуктар табылган жок.
Иликтөөнүн материалдарын, ошондой эле ишти кароонун алкагында берилген маалыматтарды, анын ичинде ишти кароого катышкан адамдарды угуунун, далилдерди изилдөөнүн, ишке катышкан башка адамдар берген далилдер боюнча көрсөтүлгөн адамдардын пикирлерин жана түшүндүрмөлөрүн угуунун жыйынтыктары боюнча ишти кароо боюнча комиссиянын отурумунун алкагында төмөндөгүлөр белгиленген.
Арыз ээлери  2013-жылдан бери «HOOKAH PLACE» деген жазуусу бар логотипти колдонуу менен кызмат көрсөтүп келишет,  бул логотип алардын кальян мекемелерин жана өнөктөштөрдүн мекемелерин жекелештирет. Ушул жылдан тартып «Интернет» маалыматтык-коммуникациялык тармагында (мындан ары – Интернет тармагы) алар https://hookahplace.ru жана  https://franchiseHookahplace.ru сайтын каттоодон өткөзүшкөн жана колдонуп келишет, анын ичинде 2013-жылдын 30-апрелинен тартып «ВКонтактта» https://vk.com/hookahplacetv социалдык тармагы тобунда, 2015-жылдын                                  4-мартынан тартып – YouTube https://youtube.com/hookahplacetv каналында.
«Стадион» ЖЧКсы  2013-жылдын 5-августундагы № 01-2013 И.С.Тарасенко менен логотипти түзүүгө келишимди жана 2013-жылдын                      15-августундагы иштелип чыккан [image: ]логотибин (сөздөрдүн ортолору тегеректелген кызыл кресттин сүрөтү менен «HOOKAH PLACE» сөз белгиси) кабыл алуу-өткөрүп берүү актысын көрсөтүштү, бул өз кезегинде автордук укуктун объектисине айланган жана 2013-жылдан бери өтүнмө ээлери жана алардын өнөктөштөрү тарабынан кызмат көрсөтүү ишмердигинде колдонулуп келген.
Көрсөтүлгөн логотиптин элементтери арыз ээлери тарабынан «HOOKAH PLACE»  жалпы сөз белгиси менен бириктирилген айкалышкан товардык белгилердин сериясын каттоодо пайдаланылган, анын ичинде:
[image: ]айкалышкан товардык белгиси (сөздөрдүн ортосунда четтери тегеректелген кара кресттин сүрөтү менен «HOOKAH PLACE» сөз белгиси) 2015-жылдын 28-октябрында Товарлардын жана кызмат көрсөтүүлөрдүн эл аралык классификациясынын 41-классындагы кызмат көрсөтүүлөргө карата Россия Федерациясынын № 555903 (мындан ары -                        № 555903 товардык белгиси) күбөлүгүнө ылайык катталган («Стадион» ЖЧКсы 2017-жылдын 22-сентябрындагы № РД 0232488 ушул товардык белгиге өзгөчө укукту ажыратуу жөнүндө келишимди мамлекеттик каттоо менен бардык товарларга жана (же) кызмат көрсөтүүлөргө карата № 555903 товардык белгисин пайдалануу укугун «ХУКАПЛЕЙС»  ЖЧКсына өткөрүп берген).
[image: ]айкалышкан товардык белгиси (сөздөрдүн ортосунда четтери тегеректелген кара кресттин сүрөтү менен «HOOKAH PLACE» сөз белгиси) 2019-жылдын 30-сентябрында Товарлардын жана кызмат көрсөтүүлөрдүн эл аралык классификациясынын 41-классындагы кызмат көрсөтүүлөргө карата № 1499464 эл аралык каттоо күбөлүгү боюнча катталган (мындан ары - № 1499464 товардык белгиси) (укук ээси «ХУКАПЛЕЙС»  ЖЧКсы);
[image: ] айкалышкан товардык белгиси («HOOKAH PLACE» сөз белгиси, анын үстүндө четтери тегеректелген кызыл кресттин сүрөтү) 2020-жылдын 21-декабрында Товарлардын жана кызмат көрсөтүүлөрдүн эл аралык классификациясынын  35 жана 43-классындагы кызмат көрсөтүүлөрүнө карата Россия Федерациясынын № 789551 күбөлүгү боюнча катталган (мындан ары - № 789551 товардык белгиси) (укук ээси «ХУКАПЛЕЙС»  ЖЧКсы);
Кызмат көрсөтүүлөр өтүнмө ээлери тарабынан өз алдынча да, ошондой эле кальян ишканаларынын иши үчүн пайдаланылуучу интеллектуалдык менчик объектисине (№ 555903 товардык белгиси) укук берүү менен макулдашууларды (келишимдерди, контракттарды) түзүү жолу менен да көрсөтүлөт. «HOOKAH PLACE» деген сөз белгисин колдонгон кальян ишканаларынын тармагына дүйнөнүн 20 өлкөсүндөгү 200дөн ашык мекеме кирет.
Арыз ээлери  тарабынан Беларусь Республикасында «HOOKAH PLACE»  сөз белгисин колдонуу менен кальян ишканаларынын ишин жүзөгө ашыруу үчүн төмөнкүдөй келишимдер (макулдашуулар, келишимдер) түзүлдү:
«Стадион» ЖЧКсы менен «СитиРум» жоопкерчилиги чектелген коомунун ортосунда (Беларусь Республикасы, Минск шаары, Могилевская көчөсү, үй № 4Б, УНП 192673017) 2017-жылдын 22-февралында;
«Стадион» ЖЧКсы менен «Лаймарис» жоопкерчилиги чектелген коомунун ортосунда (Беларусь Республикасы, Минск шаары, Я. Колас көчөсү, 42, 1-бөлмө, УНП 192963103) 2017-жылдын 4-сентябрында;
Стадион» ЖЧКсы менен «СитиПлейс»жоопкерчилиги чектелген коомунун ортосунда (мындан ары – «СитиПлейс» ЖЧКсы) (Беларусь Республикасы, Минск шаары, Дунин-Марцинкевич көчөсү, 3-үй, 72-бөлмө, УНП 192978390) 2017-жылдын 31-августунда;
«ХУКАПЛЕЙС» ЖЧКсы менен «ИнтерСтеллаГрупп» жоопкерчилиги чектелген коомунун ортосунда (мындан ары – «ИнтерСтеллаГрупп» ЖЧКсы) (Беларусь Республикасы, Минск шаары, Жеңүүчүлөр проспекти, 31-үй,                        1-бөлмө, УНП 193186204) 2019-жылдын 18-мартында.
2017-жылдын 30-июнунан тартып «Брютс Н» ЖЧКсынын негиздөөчүлөрүнүн бири А.С. Гебоян  «В Контакте» социалдык тармагындагы арыз ээлеринин расмий тобу аркылуу Минск шаарында кальян ишканасын ачуу үчүн «HOOKAH PLACE» сөз белгисин колдонууга арыз ээлери менен коммерциялык концессиялык келишим түзүү жөнүндө кат алышууну баштаган.
Сүйлөшүүлөрдүн жүрүшүндө А.С. Гебоян арыз ээлеринен кальян жайларын ачуу боюнча бизнес жүргүзүүнүн модели жөнүндө маалымат алган (продукцияга баалар, кальян мекемелеринин ишине тиешелүү материалдар жана маалыматтар), ошондой эле ага Тараптар андан ары кол коюу максатында таанышуу үчүн коммерциялык концессия келишиминин долбоору жөнөтүлгөн.
Мындан тышкары, тараптар даярдык иштеринин натыйжасында Минск шаары, Интернациональная көчөсү, 27-үй дареги боюнча кальян жайын жайгаштырууну макулдашышты. Бул маалыматты алгандан кийин А.С.Гебоян арыз ээлеринин өкүлү менен байланышка чыгууну токтоткон, арыз ээлеринин бири менен да келишим түзүлгөн эмес.
2017-жылдын 7-сентябрында «Брютс Н» ЖЧКсы Беларусь Республикасынын аймагында «НООКАН РLАСЕ» сөз белгисин колдонуу менен товардык белгини каттоого өтүнмө жөнөттү.
2018-жылдын 16-февралында «Брютс Н» ЖЧКсы Беларусь Республикасы, Минск шаары, Интернациональная көчөсү, 27-үй дареги боюнча «Смоккин» кальян ишканасын ачты.
2018-жылдын 2-апрелинде «Брютс Н» ЖЧКсы Беларусь Республикасы, Гродно шаары, Совет көчөсү, 25-үй дареги боюнча кальян ишканасын ачты.
2018-жылдын 8-апрелинде «Брютс Н» ЖЧКсы «ВКонтакте» социалдык тармагында http://vk.com/smokkin.grodno/ дареги боюнча аныкталбаган адамдардын чөйрөсү үчүн төмөнкүдөй мазмундагы маалыматты жайгаштырды: «Гродно шаарында  дүйнөдөгү эң ири «HookahPlace» кальян барлар тармагынын биринчи түйүнү ачылды, расмий сайты «smokkin.net», франшиза Hookah Place в РБ hookahplace.net».
2018-жылдын 8-апрелинде Интернет тармагында https://newgrodno.by/society/v-grodno-otkrylas-pervaya-tochka-samoj-krupnoj-seti-kalyannyh-v-mire-hookahplace/ дареги боюнча Гродно шаарында (Беларусь Республикасы) Совет көчөсү 25-үй дарегинде жайгашкан «Hookah Place by Smokkin» кальян ишканасынын («Брютс Н» ЖЧКсына тийиштүү) төмөнкүдөй мазмундагы жарнамалык кулактандыруусу жайгаштырылды: «Гродно шаарында  дүйнөдөгү эң ири «HookahPlace» кальян тармагынын биринчи түйүнү ачылды» . 
«HOOKAH PLACE» сөз белгисин пайдалануу менен жайгаштырылган жарнакта кальян сатуучу ишканаларды арыз ээлерине «HOOKAH PLACE» эл аралык кальян ишканалары түйүнүнүн бир бөлүгү катары «Брютс Н» ЖЧКсына таандык  кылып көрсөтүлгөн, бул чындыкка дал келбеген маалымат болуп саналат, мунун өзү кызмат көрсөтүүчүгө жана ошондой эле «Брютс Н» ЖЧКсынын пайдасына товардык белгини пайдалануу боюнча келишимдерди түзүүдө арыз ээлеринин потенциалдуу жана учурдагы өнөктөштөрүн тандоосуна, жана кальян мекемелеринин кызматтарын керектөөчүлөргө (кальян мекемелеринин эл аралык тармагына карата) таасир этиши мүмкүн.
2018-жылдын 10-апрелинде «Брютс Н» ЖЧКсы Товарлардын жана кызмат көрсөтүүлөрдүн эл аралык классификациясынын 34 жана                                   43-класстарындагы  кызмат көрсөтүүлөргө карата Беларусь Республикасынын № 62812 (мындан ары - № 62812 товардык белгиси) күбөлүгү менен «HOOKAHPLACE» товардык сөз белгисин каттаган.
Жогоруда аталган жарыялоолор Интернет тармагында 2018-жылдын                  2-апрелинде  биринчи жолу жарыяланган учурдан тартып, 2022-жылдын                     20-январындагы далилдерди кароонун нотариалдык протоколу түзүлгөн учурга чейин жана ишти кароо аяктаган датага - 2023-жылдын 14-июнуна карата активдүү болуп турду. Демек, «Брютс Н» ачык кальян жайы арыз ээлерине таандык «HOOKAH PLACE» кальян жайларынын ири тармагынын курамына киргендиги жөнүндө туура эмес маалымат чагылдырылган жарыялоолор Интернет тармагында 1 жылдан ашык жайгаштырылган, бул «Брютс Н» ЖЧКсы тарабынан укук бузуунун узакка созулган мүнөзүн көрсөтүп турат.
 	2018-жылдын 9-августунда «Брютс Н» ЖЧКсы сайтты каттаган Интернет тармагында өзүнүн ишмердигин жайылтуу үчүн https://hookahplace.net. сайтын каттаган.
	2020-жылдын 18-ноябрында «Брютс Н» ЖЧКсы белгисиз адамдардын чөйрөсү үчүн Интернет тармагында https://hookahplace.net дареги боюнча арыз ээлеринин негиздөөчүлөрүнүн бири А. Гайворовскийдин сүрөтүн жайгаштырган, ал иштин материалдарына ылайык «Брютс Н» ЖЧКсынын уюштуруучусу, жетекчиси же кызматкери болгон эмес.
Арыз ээлери «Брютс Н» ЖЧКсынын № 62812 товардык белгиси жана арыз ээлеринин № 555903 товардык белгиси абдан окшош деп ырасташат, мунун өзү керектөөчүлөрдү адаштырат жана (же) адаштырышы мүмкүн.
Ошол эле учурда иштин материалдарынан «HOOKAH PLACE» сөз белгиси менен оригиналдуу логотиптин түп нускасынын автору «Стадион» ЖЧКсы экендиги аныкталды, бул 2013-жылдын  5-августунда И.С.Тарасенко менен түзүлгөн келишим менен тастыкталган. 
«СитиПлейс» ЖЧКсынын каты боюнча (2022-жылдын                                             10-октябрындагы кириш № 18933) ««HookahPlace» эл аралык кальян тармагы жөнүндө төмөнкү маалымат булактарынан улам белгилүу болду: https://hookahplace.ru интернет-сайтынан, тармактын негиздөөчүсү Антон Гайвороновскийдин «JOHNCALLIANO.TV» видео-блогунан... HOOKAHPLACETV каналынан»... Биздин мекеменин https://hookahplace.ru сайтында тармактын өкүлү катары көрсөтүлүшү да бизге конокторду тартат.
Ишкананын ачылышынын алдында тармактын стандарттарына ылайык кызматкерлер окутулуп, ишкананын жайгашкан жерин, дизайн-долбоорун тандоо боюнча консультациялар өткөрүлгөн. Тармак афишаларды жана башка жарнамалык продуктыларды иштеп чыгууга жардам берет.». 
Ошол эле учурда «СитиПлейс» ЖЧКсы «Брютс Н» ЖЧКсы ага бир нече жолу № 62812 товардык белгисин пайдалануу жөнүндө дооматтар жана сунуштар менен кайрылганын белгилейт.
 Мисалы, 2019-жылдын 5-апрелинде, rash@smokkin.net почта дарегинен «Брютс Н» ЖЧКсынан арыз ээлеринин өнөктөшүнө cityplace2017@gmail.com электрондук дарегине 1 мекеме үчүн 5000 АКШ долларындагы «Hookah Place by Smokkin» франшизасын сатып алуу жөнүндө  коммерциялык сунуш келип түштү. 
Ошондой эле («Брютс Н» ЖЧКсынын «СитиПлейс» ЖЧКсынын дарегине жазган катына ылайык (номери жана датасы жок)) «Брютс Н» ЖЧКсы «СитиПлейс» ЖЧКсын Минск шаары, Дунин-Марцинкевич көчөсү,  3-үй дареги боюнча табылган «HOOKAHPLACЕ» сөз белгиси бар товардык белгини (№ 62812 товардык белги) мыйзамсыз пайдаланып жатат деп ырастайт («СитиПлейс» ЖЧКсы мекемесинин жайгашкан жери).
Ошол эле учурда «Брютс Н» ЖЧКсы каттын тиркемесинде «СитиПлейс» ЖЧКсы мекемесинин тышкы жарнактарынын фотосүрөттөрүн көрсөткөн, аларда «HOOKAH PLACE» сөз белгисин колдонуу менен товардык белгинин сүрөтү жана сөздөрдүн ортосунда учтары тегеректелген кызыл кресттин сүрөтү чагылдырылган (№ 555903 соода белгиси менен катталган арыз ээлеринин логотиби).
2021-жылдын февралында «Брютс Н» ЖЧКсы «СитиПлейс» ЖЧКсына кайрадан № 62812 товардык белгисин мыйзамсыз пайдалангандыгы үчүн 22 100 АКШ доллары өлчөмүндө акчалай компенсация төлөп берүүнү талап кылган доо арызын берди. Кат алышуунун жүрүшүндө «Брютс Н» ЖЧКсы                  № 62812  товардык белгисин пайдалануу укугуна лицензиялык келишим түзүүнү сунуштады.
«Брютс Н» ЖЧКсы «СитиПлейс» ЖЧКсынын дарегине 2021-жылдын    8-мартына чейинки мөөнөттө № 62812 товардык белгисин колдонууну токтотуу талабы менен дагы бир доомат жөнөттү, «Брютс Н» ЖЧКсынын пикири боюнча «СитиПлейс» ЖЧКсы тарабынан бул белги 2018-жылдын                10-апрелинен тартып колдонулат. Ошондой эле «Брютс Н» ЖЧКсы № 62812 товардык белгисин пайдалануунун бардык мезгили үчүн «СитиПлейс» ЖЧКсы өзүнүн иш-аракеттери менен ага 17 100 АКШ доллары өлчөмүндө зыян келтиргенин билдирди. 
2021-жылдын 28-апрелинде «Брютс Н» ЖЧКсы «СитиПлейс» ЖЧКсынын дарегине анын автордук укук объектиси болуп саналган № 62812 товардык белгисин колдонууну токтотуу жана «СитиПлейс» ЖЧКсы тарабынан ишкердик ишмердикти жүргүзүүдө «HOOKAHPLACE» товардык белгисинин сүрөтүн же аралашып кетүү деңгээлине чейин окшош белгилерди «СитиПлейс» ЖЧКсы тарабынан колдонулган материалдардан, анын ичинде Интернет тармагынан алып салуу талабы менен доо (сотко чейинки тартипте) жиберген.
2021-жылдын 29-апрелинде «СитиПлейс»  ЖЧКсына «Брютс Н» ЖЧКсынан № 62812 товардык белгиге өзгөчө укукту коргоо максатында «HOOKAHPLACE» сөз белгисин колдонууну токтотуу, 63 800 белорус рубли өлчөмүндө акчалай компенсация төлөп берүү жана соттук чыгымдарды төлөө талабы менен доо арыз келип түшкөн.
«Брютс Н» ЖЧКсынан 2021-жылдын 6-августунда «СитиПлейс»  ЖЧКсынын дарегине ушундай эле доомат келип түшкөн.
 Беларусь Республикасынын Жогорку Соту  2022-жылдын                                       5-октябрындагы кириш № 18679 кат аркылуу «Брютс Н» ЖЧКсы                              2021-жылдын 20-январында, 2021-жылдын 29-апрелинде, 2021-жылдын                    30-августунда, 2021-жылдын 4-октябрында жана 2021-жылдын 5-ноябрында доо арыздары менен соттук коллегияга кайрылганын, бирок алардагы кемчиликтерди четтете албагандыктан, каттар кайра кайтарылгандыгын билдирген.
Беларусь Республикасынын Жогорку Сотуна жөнөтүлгөн «Брютс Н» ЖЧКсынын «СитиПлейс» ЖЧКсына карата доо арыздарында № 62812 товардык белгини колдонууну токтотуу, товардык белгини же ага чаташкан окшош белгини алып салуу жана объектиге, анын ичинде автордук укуктун объектисине карата өзгөчө укуктун бузулушуна байланыштуу акчалай компенсация өндүрүп алуу талаптары камтылган.
Беларусь Республикасынын Жогорку соту 2021-жылдын                                             6-октябрындагы аныктамасында  «чыгармага автордук укук ал түзүлгөндөн, товардык белгиге өзгөчө укук ал катталган датадан тартып пайда болот... » деп билдирди, ошол эле учурда «Брютс Н» ЖЧКсы качан, ким тарабынан жана кайсы автордук укук объектиси түзүлгөнүн, анын авторунун чыгармачылык эмгегинин натыйжалары кандай конкреттүү чагылдырылганын көрсөткөн эмес. Ошону менен бирге, иштин материалдарында «Брютс Н» ЖЧКсынын товардык белгиге автордук укугунун бар экендигин тастыктаган маалыматтар (маалыматтар, документтер) жок.
Арыз ээлеринин пикири боюнча  «Брютс Н» ЖЧКсы тарабынан                             № 62812 товардык белгисине карата өзгөчө укукка ээ болушу, ал арыз ээлеринин «HOOKAH PLACE» тармагынын кальян ишканаларынын брендине,  анын ичинде окшоштуктун фонетикалык жана семантикалык критерийлеринин негизинде «ХУКАПЛЕЙС» ЖЧКсынын фирмалык аталышынын айырмалоочу бөлүгүнө, арыз ээлеринин «HOOKAH PLACE» сөз белгисин камтыган № 555903 товардык белгисине окшош болушу            «Брютс Н» ЖЧКсына чыгымдарды азайтууга же керектөөчүгө белгилүү сөз белгиси астында өз кызматтарын илгерилетүүгө кеткен чыгымдарды  болтурбоого мүмкүндүк берет.
«Брютс Н» ЖЧКсын арыз ээлеринин «HOOKAH PLACE» кальян ишканаларынын тармагынын ишмердигине тиешелүү кылып көрсөтүү рынокто компаниялардын кызмат көрсөтүүлөрүнүн дагы көбүрөөк аралашуусуна, ошондой эле керектөөчүлөрдүн жана контрагенттердин «HOOKAH PLACE» деген ат менен кызмат көрсөткөн жакка карата адашуусуна алып келет.
Беларусь Республикасынын «Интеллектуалдык менчиктин улуттук борбору» Илим жана технологиялар боюнча мамлекеттик комитетинин                    2020-жылдын 2-декабрындагы № 01-15/708-142/017 катынан улам   белгилүү болгондой, Брютс Н» ЖЧКсы «РубинПРО» жоопкерчилиги чектелген коому менен (мындан ары - «РубинПРО» ЖЧКсы) (Буларусь Республикасы, Минск шаары, Жеңүүчүлөр проспекти, 11-үй, УНП 191595248) 2019-жылдын                         28-февралында № 8847 жана «ИнтерСтеллаГрупп» ЖЧКсы менен                            2019-жылдын 6-июнунда № 9063 № 62812 товардык белгини пайдаланууга укук берүүчү өзгөчө эмес лицензиялык келишимдерди түзгөн (бул келишимдердин колдонуу мөөнөтү 2027-жылдын 7-сентябрына чейин).
Мындан тышкары, «Брютс Н» ЖЧКсы 2021-жылдын 1-мартындагы Беларусь Республикасынын Монополияга каршы жөнгө салуу жана соода министрлигинин дарегине  жазылган № 11 кат менен 2019-жылдын                                21-февралындагы «Брютс Н» ЖЧКсы менен «РубинПРО» ЖЧКсынын ортосунда түзүлгөн товардык белгиге № 1 лицензиялык келишимди, ошондой эле 2019-жылдын 24-майында «Брютс Н» ЖЧКсы менен «ИнтерСтеллаГрупп» ЖЧКсынын ортосунда  түзүлгөн товардык белгиге № 2 лицензиялык келишимди жөнөттү.
2019-жылдын 21-февралындагы товардык белгиге №1 лицензиялык келишимге ылайык «Брютс Н» ЖЧКсы № 62812 товардык белгини 5000 АКШ доллары өлчөмүндө бир жолку төлөм жана 307 АКШ доллары өлчөмүндө ай сайын төлөм  менен колдонуу укугун берет.
2019-жылдын 24-майындагы № 2 товардык белгинин лицензиялык келишимине ылайык «Брютс Н» ЖЧКсы 4000 АКШ доллары  өлчөмүндө сый акы үчүн № 62812 товардык белгини колдонуу укугун берет.
«Брютс Н» ЖЧКсынын кызмат көрсөтүүлөрү, анын ичинде интеллектуалдык менчик объектилерине укуктарды берүүсү арыз ээлери менен атаандаштык мамилелердин бар экендигин күбөлөндүрөт.
Ошол эле учурда «Брютс Н» ЖЧКсы тарабынан Беларусь Республикасынын аймагындагы арыз ээлеринин ишмердүүлүгүнө каршылык бар, анткени ал өзүн товардык белгинин автору жана «HOOKAHPLACE» сөз белгисинин жалгыз автордук укук ээси деп эсептейт.
Арыз ээлеринин айтымында, алар «ИнтерСтеллаГрупп» 
ЖЧКсы (арыз ээлеринин мурдагы өнөктөшү) арыз ээси менен түзүлгөн                   2019-жылдын 18-мартындагы коммерциялык концессия келишимин аткаруудан баш тарткандыктан иш жүзүндө  зыян тартышкан. «ХУКАПЛЕЙС» ЖЧКсы келишим боюнча милдеттерин толугу менен аткарды, материалдар берилди, маалыматтык колдоо көрсөтүлдү жана арыз ээлеринин сайтына жарнама жайгаштырылды, ошондой эле арыз ээлеринин кызматкерлеринин командасы «ИнтерСтеллаГрупп» ЖЧКсынын кальян мекемесинин ачылышына барышкан. Бирок, «ИнтерСтеллаГрупп» ЖЧКсы өз милдеттенмелерин аткарган эмес жана «ХУКАПЛЕЙС» ЖЧКсына келишим боюнча сый акы төлөгөн эмес. Ошол эле учурда «ИнтерСтеллаГрупп» ЖЧКсы «Брютс Н» ЖЧКсы менен ушундай эле келишим түзгөн.
«ИнтерСтеллаГрупп» ЖЧКсы «ХУКАПЛЕЙС» ЖЧКсы менен түзүлгөн келишимдин шарттарына ылайык «ХУКАПЛЕЙС» ЖЧКсына 200 000 россиялык рублди келишимге кол коюлган күндөн тартып 5 жумушчу күндөн ашпаган мөөнөттө төлөп бериши керек болчу жана андан ары бул Келишимдин колдонулушунун аралыгында ай сайын 13 000 россиялык рублдан (келишимдин иштөө мөөнөтү 5 жыл) төлөп турушу керек эле.
Ошентип, иш жүзүндө «ХУКАПЛЕЙС» ЖЧКсына келтирилген зыян 980 000 россиялык рублди түздү (5 жыл ичинде 2019-жылдын 18-мартынан 2024-жылдын18-мартына чейин).
Мүмкүн болгон зыян, арыз ээлеринин пикири боюнча «Брютс Н» ЖЧКсынын ак ниетсиз иш-аракеттеринен улам Беларусь Республикасынын аймагында кальян жайларын ачуу үчүн «HOOKAHPLACE» сөз белгисин пайдалануу укугуна арыз ээлери менен келишим түзүүнү каалаган үчүнчү жактар «ИнтерСтеллаГрупп» ЖЧКсы сыяктуу «Брютс Н» ЖЧКсынын товардык белгиси менен аралашып кетүү деңгээлине чейин окшош арыз ээлеринин товардык белгилерин мыйзамсыз пайдалангандыгы үчүн жоопкерчиликтин келип чыгуу мүмкүнчүлүгүнөн улам арыз ээлерине кайрылуудан баш тартышкандыгынан көрүнүп турат.
Жогоруда баяндалгандар «Брютс Н» ЖЧКсы № 62812 товардык белгини каттоо менен арыз ээлеринин финансылык жана өндүрүштүк күч-аракетинин натыйжасында алынган «HOOKAHPLACE» брендинин аброюн пайдаланууну, ошондой эле артыкчылыктарга ээ болууну каалагандыгын ачык көрсөтүп турат,  ошондой эле Беларусь Республикасынын аймагында өз ишин жүргүзүүдө артыкчылыктарга ээ болуу менен арыз ээлерин жана  арыз ээлери менен түзүлгөн келишимдердин (макулдашуулардын, контракттардын) негизинде Беларусь Республикасынын аймагында иш жүргүзгөн арыз ээлеринин өнөктөштөрүн рыноктон сүрүп чыгарууну көздөйт.
«HOOKAH PLACE» сөз белгиси арыз ээлери тарабынан узак убакыт бою дүйнөлүк жана белорус рыногунда колдонулгандыктан, ал керектөөчүдө дал ушул компаниялар жана алардын кызмат көрсөтүүлөрү менен туруктуу байланыштырылат, ошондуктан № 62812 товардык белгини «Брютс Н» ЖЧКсы тарабынан каттоо жана пайдалануу  рынокто компаниялардын кызмат көрсөтүүлөрүнүн аралашуусуна жана керектөөчүлөрдүн жана контрагенттердин «HOOKAH PLACE» деген аталышта кальян мекемелеринин кызматын көрсөткөн жакка карата адашуусуна алып келет.
2022-жылдын 13-январындагы № 3 аныктама менен ишти кароонун алкагында экспертиза жүргүзүү үчүн ишке тартылган патенттик ишенимдүү өкүл Р.О. Вдовкиндин корутундусуна ылайык  № 62812 товардык белгинин товарларынын жана кызмат көрсөтүүлөрүнүн тизмеги арыз ээлеринин товардык белгилери үчүн (биринчи кезекте кальян барынын кызмат көрсөтүүлөрүнүн классы үчүн) 43-класстагы товарлардын жана кызмат көрсөтүүлөрдүн тизмегине бир тектүү болуп саналат.
Ошондой эле, бул корутундуга ылайык «Брютс Н» ЖЧКсы тарабынан сөз  № 62812 товардык сөз белгиси жөнүндө болуп жаткандыктан, № 555903 жана  № 789551 товардык белгилерин, ошондой эле эл аралык № 1499464 товардык белги менен салыштыруу максатка ылайыктуу, анткени алар «HOOKAH PLACE» сөз белгисин камтыйт. Ошентип, салыштырма талдоо «HOOKAH PLACE» жана «HOOKAHPLACE» сөз белгилерин салыштырууга алып келет.
№ 555903 товардык белгиси айкалыштырылган товардык белги болуп эсептелет: «HOOKAH PLACE» сөз белгиси түстөрдүн айкалышы жок стандарттуу латын шрифти менен жасалган, сөздөрдүн ортосунда эки огу менен тең симметриялуу, учтары тегеректелген диагоналдык крест болуп саналган образдуу элемент жайгашкан.
№ 1499464 эл аралык товардык белгиси айкалыштырылган товардык белги болуп саналат: «HOOKAH PLACE» сөз белгиси стандарттуу латын шрифти менен жасалган, сөздөрдүн ортосунда оригиналдуу аткарылган, эки огу боюнча симметриялуу диагоналдык крест түрүндөгү образдуу элемент жайгашкан.
№ 62812 соода белгиси - бул стандарттуу латын арибинде жазылган «HOOKAHPLACE» деген товардык сөз белгиси.
Эгерде фонетикалык окшоштук белгиси боюнча салыштырылуучу товардык белгилердин окшоштугуна талдоо жүргүзүлсө, көрсөтүлгөн товардык белгилерде болгон салыштырылуучу сөз белгилери фонетикалык жактан окшош болуп саналат: «ХУКАПЛЭЙС» – «ХУКАПЛЭЙС», анткени «HOOKAH PLACE» деген сөз белгисин өз-өзүнчө жазууда бул белги баары бир чогуу жазылгандай окулат жана угулат.
Товардык белгилерди семантикалык белгиси боюнча салыштыруу төмөнкүдөй тыянактарга алып келет: «HOOKAH PLACE» англис тилиндеги мазмундуу жана грамматикалык жактан туура сөз айкашы болуп саналат жана кальян жери деп которулат. «HOOKAHPLACE» сөз белгиси  формалдуу түрдө фантазия (болбогон), ойдон чыгарылган сөз, бирок, бул ошол эле сөз айкашы, бирок чогуу жазылган, анткени бул фразаны башка мааниге ээ бөлүктөргө бөлүүнүн башка варианттары жок, дүйнөнүн каалаган тилинде чогуу жазылганда эч нерсе билдирбейт. Ошентип, башаламандыкка чейин семантикалык окшоштук жөнүндө сөз кыла алабыз.
Эгерде сөз белгилерин графикалык окшоштукка карап салыштыра турган болсок, анда төмөнкүдөй тыянак чыгарууга болот: бардык варианттарда алар кара түстө жана стандарттуу латын шрифти менен жазылган, алардын ортосундагы айырмачылык керектөөчү үчүн сезилбейт. Ошентип, башаламандыкка чейин графикалык окшоштук жөнүндө сөз кыла алабыз.
«HOOKAH PLACE» жана «HOOKAHPLACE» сөз белгилеринин окшоштугун кароодо айрым анча-мынча айырмачылыктарга карабастан, салыштырылуучу сөз белгилери бири-бирине окшош жана бири-бири менен байланышкан деп айтууга болот.
Тараптар тарабынан товардык белгилерди каттоого карата биз төмөнкүлөрдү белгилейбиз.
«ХУКАПЛЕЙС» ЖЧКсы Россия Федерациясында 2 товардык белгиге жана «HOOKAH PLACE» сөз белгиси менен эл аралык товардык белгиге ээ. Россия Федерациясында «HOOKAH PLACE» сөз белгиси менен товардык белгини каттоого биринчи өтүнмө 2014-жылдын 11-июлунда берилген, бул товардык белгиге укукту «Стадион» ЖЧКсы  2017-жылдын   22-сентябрында «HOOKAHPLACE» ЖЧКсына берген. 
«Брютс Н» ЖЧКсы Беларусь Республикасында «HOOKAHPLACE» сөз белги менен 1 товардык белгини колдонот, өтүнмөнүн берилген күнү –                      2017-жылдын 7-сентябры.
Патенттик ишенимдүү өкүл Р.О. Вдовкиндин корутундусуна ылайык «HOOKAH PLACE» жана «HOOKAHPLACE» деген сөз белгилери менен товардык белгилер айрым белгилери боюнча да, бүтүндөй алганда да чаташтыруу деңгээлине чейин окшош болуп саналат, товарлардын жана кызмат көрсөтүүлөрдүн бир тектүү тизмеги көрсөтүлгөн белгилерди чаташтырууга жана керектөөчүлөрдү жана контрагенттерди адаштырууга шарт түзөт.
«Брютс Н» ЖЧКсы тарабынан № 62812 товардык белгисин каттоо жана пайдалануу Беларусь рыногунда анын кызмат көрсөтүүлөрүнүн жана арыз ээлеринин (алардын өнөктөштөрүнүн) кызматтарынын чаташуусуна алып келип, кызмат көрсөтүүчү боюнча мындай кызматтарды керектөөчүлөрдү жана сатып алуучуларды адаштырууга алып келет.
Ошентип, «Брютс Н» ЖЧКсы ишкердик ишмердүүлүктө артыкчылыктарга ээ боло алат.
   Жогоруда айтылгандардын бардыгын чогуу талдоодон «Брютс Н» ЖЧКсынын аракеттеринде күнөөнүн бар экендигин тастыктаган төмөнкү тыянактарды чыгарууга болот:
«Брютс Н» ЖЧКсы https://hookahplace.net сайтын каттаган (катталган датасы – 2018-жылдын 9-августу), ал арыз ээлеринин https://hookahplace.ru сайтына (каттоо – 2013-жыл) чаташкандай окшош;
«Брютс Н» ЖЧКсы № 62812 товардык белгисин «HOOKAHPLACE» сөз белгиси менен каттаган, бул белги арыз ээлери тарабынан № 555903,                                 № 1499464 жана № 789551 товардык белгилерде колдонулган «HOOKAH PLACE» сөз белгиси менен чаташтыра турган даражада окшош (бул окшоштук патенттик ишенимдүү өкүл Р.О. Вдовкин тарабынан жүргүзүлгөн экспертиза менен тастыкталат);
«Брютс Н» ЖЧКсы  «HOOKAHPLACE» сөз белгисине автордук укук бар экендигин тастыктаган маалымдарды (маалыматты, документтерди) берген эмес, ошол эле учурда арыз ээлери мындай маалымдарды (маалыматты, документтерди) беришкен;
«Брютс Н» ЖЧКсы  өтүнмө ээлеринин өнөктөшүнө, анын ичинде «HOOKAH PLACE» сөз белгисин колдонууну токтотуу талабы менен дооматтарды жиберген, бул бир товардык рынокто атаандаштардын (арыз ээлеринин жана алардын өнөктөштөрүнүн) ишмердигине каршы аракет болуп саналат.
Келишимдин 74-беренесинин 1-пунктуна ылайык атаандаштыктын жалпы принциптери жана эрежелери 2 жана андан ашык мүчө мамлекеттин аймактарындагы транс чек аралык рыноктордо атаандаштыкка терс таасирин тийгизүүчү иш-аракеттерди табууга жана бөгөт коюуну камсыз кылууга  багытталган.
Протоколдун 2-пунктунун 8-пунктчасына ылайык атаандаштык чарба жүргүзүүчү субъекттердин (рынок субъекттеринин) атаандаштыгы катары аныкталат, мында алардын ар биринин өз алдынча аракеттери менен тиешелүү товардык рынокто товарларды жүгүртүүнүн жалпы шарттарына бир тараптуу тартипте таасир этүү мүмкүнчүлүгү жокко чыгарылат же чектелет.
Келишимдин 76-беренесинин 2-пунктунун 2-пунктчасына ылайык ак ниетсиз атаандаштыкка, анын ичинде продукциянын мүнөзүнө, ыкмасына жана өндүрүлгөн жерине, керектөө касиеттерине, сапатына жана санына карата же аны өндүрүүчүлөргө карата бурмалоого жол берилбейт.
Келишимдин 76-беренесинин 2-пунктунда кара ниет атаандаштыктын мүмкүн болгон түрлөрүнүн ачык тизмеги камтылган жана бул толук тизмек болуп эсептелбейт, ошондуктан Протоколдун 2-пунктунун 14-пунктчасынын жоболоруна ылайык келген ар кандай башка аракеттер ак ниетсиз атаандаштык деп таанылышы мүмкүн.
Бирликтин атаандаштык чөйрөсүндөгү укугуна жана иштин иш жүзүндөгү жагдайларына негизденип, ишти карап чыгуу боюнча комиссия «Брютс Н» ЖЧКсынын кызмат көрсөтүүлөрдү өндүрүүчүлөргө карата керектөөчүлөрдү адаштырууга кириптер кылуу менен көрүнгөн аракеттери (өз жыйындысында) ишкердик иште артыкчылыктарды алууга багытталган жана мүчө мамлекеттердин мыйзамдарына, Келишимге, ишкер жүгүртүү адаттарына, тартиптүүлүктүн, аң-сезимдүүлүктүн жана адилеттүүлүктүн талаптарына каршы келип, арыз ээлерине жана башка чарба жүргүзүүчү субъекттерге (рынок субъекттерине) зыян келтирген жана алып келиши мүмкүн, ошондой эле алардын ишкердик кадырына зыян келтирди жана зыян келтириши мүмкүн деген тыянакка келген. 
Протоколдун 16-пунктунун 5-пунктчасынын экинчи абзацына ылайык кызмат адамдары катары уюштуруу-тескөө же администрациялык-чарбалык функцияларды аткаруучу чарба жүргүзүүчү субъекттердин (рынок субъекттеринин), чарба жүргүзүүчү субъекттер (рынок субъекттери) болуп саналбаган коммерциялык эмес уюмдардын жетекчилери жана кызматкерлери, чарба жүргүзүүчү субъекттердин (рынок субъекттеринин) жеке аткаруучу органдарынын, чарба жүргүзүүчү субъекттер (рынок субъекттери) болуп саналбаган коммерциялык эмес уюмдардын жетекчилери түшүнүлөт.
Ошентип, иш боюнча жоопкер катары тартылган Т.Г. Григорян  бузуулар  мезгилинде «Брютс Н» ЖЧКсынын жеке аткаруучу органы болуу менен, Бирликтин укуктарынын монополияга каршы жөнгө салуу жана кызмат көрсөтүүлөрдүн товардык рыногундагы ак ниетсиз жүрүм-турумду токтотуу чөйрөсүндөгү жоболорун сактоо мүмкүнчүлүгүнө ээ болгон, бирок аларды сактоо боюнча зарыл жана жетиштүү чараларды көргөн эмес, ошону менен Келишимдин 76-беренесинин 2-пунктунун 2-пунктчасында белгиленген тыюу салууну бузган.
Ишти кароонун алкагында «Брютс Н» ЖЧКсына  жана анын башкы директору Т.Г. Григорянга Иштерди кароо тартибинин 13-пунктунда каралган бардык укуктарды ишке ашыруу мүмкүнчүлүгү камсыз кылынды. Мындан тышкары, алардан иш боюнча түшүндүрмөлөр (алардын аракеттеринде транс чек аралык рыноктордо атаандаштыктын жалпы эрежелерин бузуулардын болушуна карата жүйөлөрдү көрсөтүү өтүнүчү менен), ошондой эле Келишимдин 76-беренесинин 2-пунктун бузуу мүмкүндүгү менен макулдугу же макул эместиги жөнүндө позициялар суралган.
«Белпочта» республикалык унитардык почта ишканасы 2023-жылдын 20-июнундагы № 12-17/3703 каты менен (2023-жылдын 29-июнундагы кириш № 11475) «Брютс Н» ЖЧКсы 2019-жылдын 10-июнундагы № 140 арыз-милдеттенменин негизинде почта байланышы бөлүмүнөн № 140 абонементтик ящигин ижарага алгандыгын билдирген. Почта ящигин ижарага алуу үчүн акыркы төлөм 2023-жылдын январынан 2023-жылдын июнуна чейинки мезгилде (пайдалануу) жүргүзүлгөн. Ушуга байланыштуу катталган почта жөнөтмөлөрүнүн келип түшкөндүгү жөнүндө адресатка кабарлоо каттар келген күнү билдирүүнү № 140 абонементтик ящикке түшүрүү жолу менен ишке ашырылган.
Ошентип, «Брютс Н» ЖЧКсы жана анын башкы директору                                   Т.Г. Григорян ишти кароо боюнча комиссиянын жыйналышынын убактысы жана орду тууралуу талаптагыдай деңгээлде кабардар болушкан жана иш боюнча өз позициясын билдирүү укугун ишке ашырууга, өздөрүнүн укуктарын жана кызыкчылыктарын коргоого мүмкүнчүлүк алышкан.
Ошол эле учурда, «Брютс Н» ЖЧКсы жана анын башкы директору                    Т.Г. Григорян транс чек аралык рыноктордо атаандаштыктын жалпы эрежелеринин бузулушуна макулдук же макул эместик боюнча жазуу жүзүндөгү позицияларын, ошондой эле аргументтерин, каршылыктарын жана башка маалыматтарын беришкен эмес.
Ошондой эле ишти кароонун алкагында ыйгарым укуктуу органдардан келип түшкөн жазуу жүзүндөгү позициялар, жүйөлөр жана башка маалыматтар келтирилип, алар иштин материалдарына кошулуп, каралып, тийиштүү баа берилген.
Баяндалгандардын негизинде «Брютс Н» ЖЧКсынын транс чек аралык рынокто атаандаштыктын жалпы эрежелерин бузуусу керектөөчүлөрдү (контрагенттерди) кызмат көрсөтүүлөрдү өндүрүүчүлөргө карата адаштырууга багытталган иш-аракеттерди жасоодо көрүнөт деп белгиленди.
Иш боюнча чогултулган далилдерди баалоодо ишти кароо боюнча комиссия «Брютс Н» ЖЧКсынын жана анын башкы директору Т.Г. Григоряндын күнөөсү тастыкталды, ал эми алардын аракеттери Келишимдин 76-беренесинин 2-пунктунун 2-пунктчасына ылайык туура квалификацияланган деп эсептейт.
Евразия экономикалык комиссиясынын Кеңешинин 2012-жылдын                      17-декабрындагы № 118 чечими менен бекитилген Транс чек аралык рыноктордо атаандаштыктын жалпы эрежелерин бузгандыгы үчүн айыптарды эсептөө методикасы жана тартибине ылайык,  «Брютс Н» ЖЧКсынын жана анын башкы директору Т.Г.Григоряндын аракеттеринде чек ара рынокторунда атаандаштыктын жалпы эрежелерин бузгандыгы үчүн айыптын өлчөмүн эсептөөдө эске алынган жоопкерчиликти жеңилдетүүчү жагдайлардын тизмегинде каралган жоопкерчиликти жеңилдетүүчү жагдайлар жана жоопкерчиликти оордотуучу жагдайлар (көрсөтүлгөн Методикага № 1 тиркеме ) жана укук бузуучулардын атаандаштык эрежелерин узакка (1 жыл жана андан ашык) бузуусунан улам аталган тизмекте каралган жоопкерчиликти оордотуучу жагдайлардын жок экендигин эске алуу менен «Брютс Н» ЖЧКсына жана анын башкы директору Т.Г.Григорянга айып салынсын. 
Келишимдин 76-беренесинин 2-пунктунун 2-пунктчасын бузуу фактысы аныкталгандыгына байланыштуу, Иштерди кароо тартибинин                     45-пунктун жетекчиликке алуу менен Комиссиянын Коллегиясы «Брютс Н» ЖЧКсын Евразия экономикалык комиссиясынын Коллегиясынын                             2023-жылдын 21-ноябрындагы № 164 чечиминин 4-пунктунда каралган транс чек аралык рыноктордо атаандаштыктын жалпы эрежелерин бузуунун алдын алуу жана (же) анын кесепеттерин жоюу  боюнча чараларды көрүүгө милдеттендирүүнү зарыл деп эсептейт. 
______________________________

